Makbeto (1971)

***Makbeto*** (*Macbeth*, konata ankaŭ kiel *The Tragedy of Macbeth* aŭ ''Roman Polanski's Film of Macbeth'') estas drama filmo de 1971 reĝisorita de Roman Polanski kunverkita de Polanski kaj Kenneth Tynan. Temas pri filmadaptaĵo de la samnoma tragedio de William Shakespeare, kiu rakontas la historion de senjoro de la Altaj Landoj kiu iĝas reĝo de Skotlando tra perfido kaj murdo. Jon Finch kaj Francesca Annis stelulas kiel la titoliga rolulo kaj lia edzino respektive, notindaj pro sia relativa juneco kiel aktoroj. Temoj pri historia ripeto, pli granda pesimismo kaj interna malbeleco en fizike belaj roluloj estis aldonitaj al la rakonto de Shakespeare de morala dekadenco, kiu estis prezentita en pli realisma stilo. 

## Intrigo
Makbeto kaj Banquo, du gvidantoj de la armeo de Duncan, reĝo de Skotlando, revenas de venka kampanjo. Sur la erikejo, ili renkontas tri sorĉistinojn. Tiuj antaŭdiras por Makbeto titolon de Barono de Cawdor same kiel tiu de estonta reĝo de Skotlando dum por Banquo, reĝa deveno. Baldaŭ poste, du mesaĝistoj venas por informi Makbeton pri la honoro kiun la reĝo donis al li nomante lin Barono de Cawdor.

La deziro esti kronita tiam naskiĝas en Makbeto. Lia unua reago estas informi lian edzinon pri sia nekutima renkonto. Fronte al la manko de volo de Makbeto, Lady Macbeth instigas lin en la ideo murdi la reĝon, memorigante lin pri siaj unuaj ambicioj. Ili finfine mortigas Duncan en lia propra kastelo akuzante liajn gardistojn kiel murdintoj. Timigitaj pro la ideo esti akuzitaj pri la murdo sed ankaŭ pro timo suferi la saman sorton, la filoj de Duncan fuĝas al Anglio, lasante la tronon libera al Makbeto.

La timoj de Makbeto tiam igas lin ordigi pli da murdoj - precipe tiun de Banquo, kaj vidi la tri sorĉistinojn denove kiuj rakontas al li ne timi ajnan viron naskita de virino. Krome, lia regno nur estos en danĝero kiam la Bhirnam-arbaro komencu moviĝi. Ribelo ekestiĝas de la abomenaĵoj de la regado de Makbeto, kaj ĉi-lasta estas finfine murdita en kastelo de Dunsinane fare de Macduff, ŝirita de la utero de lia patrino trofrue kaj kies familio estis ekstermita je la ordonoj de la tirano.

## Gektoraro kaj roluloj
* Jon Finch kiel Makbeto
* Francesca Annis kiel Lady Macbeth 
* Martin Shaw kiel Banquo
* Terence Bayler kiel Macduff
* John Stride kiel Ross 
* Nicholas Selby kiel Reĝo Duncan 
* Stephan Chase kiel Malcolm
* Paul Shelley kiel Donalbain
* Maisie MacFarquhar kiel Unua Sorĉistino
* Elsie Taylor kiel Dua Sorĉistino
* Noelle Rimmington kiel Tria Sorĉistino
* Keith Chegwin kiel Fleance
* Diane Fletcher kiel Lady Macduff
* Mark Dightam kiel la filo de Macduff
* Bernard Archard kiel Angus
* Sydney Bromley kiel Portisto
* Richard Pearson kiel Doktoro
* Bruce Purchase kiel Caithness
* Ian Hogg kiel Unua Thane
* Michael Balfour kiel Unua Murdinto
* Andrew McCulloch kiel Dua Murdinto
* Frank Wylie kiel Menteith
* Andrew Laurence kiel Lennox
* Noel Davis kiel Seyton
* Alf Joint kiel juna Siward
* William Hobbs kiel juna Siward

## Eksteraj ligiloj
* 

Kategorio:Filmoj aperintaj en 1971
Kategorio:Anglalingvaj filmoj
Kategorio:Britaj dramaj filmoj
Kategorio:Usonaj dramaj filmoj
Kategorio:Historiaj filmoj
Kategorio:William Shakespeare
Kategorio:Filmoj adaptitaj de dramoj